**Emlékeztető**

**Tanárképzési Bizottság ülése**

**Helyszín:** 1088 Budapest, Múzeum körút 4/A, A épület alagsor -160-as terem, ELTE Egyetemi Hallgatói Önkormányzat, Tárgyaló

**Időpont:** 2024. április 29. 18:00

**Mellékletek száma:** 2

**Iktatószám:**

**Előzetesen kiküldött napirendi pontok:**

1. Aktualitások
2. Pályaszocializációs gyakorlatok
3. Tanárképzés helyzete
4. Egyebek

Juhász Anna Tímea az ülést megnyitotta 18:06-kor.

Hegedűs Dávid (EB): Az ülés szabályosan lett összehívva.

Az ülésen jelen vannak szavazati joggal: Juhász Anna Tímea (EHÖK), Szalai Zsófia (BTK HÖK), Kovács Máté (IK HÖK), Chován Evelin (TÓK HÖK; Fancsik Fannit helyettesíti meghatalmazással), Széchényi Ágnes Virág (PPK HÖK), Kurucz Tamás Márk (TTK HÖK)

Az ülésen jelen vannak tanácskozási joggal: Hegyi Alíz (BDPK HK), Gál Emese Réka, Hegedűs Dávid (EHÖK EB), Szász Kevin

Az ülés 6 mandátummal határozatképes.

A napirendet a Bizottság egyhangúlag elfogadta.

Juhász Anna Tímea jegyzőkönyvvezetőnek jelölte Kurucz Tamás Márkot.

Kurucz Tamás Márk elfogadta a jelölést

A Bizottság 5 igen szavazattal és 1 tartózkodással elfogadta.

1. **Aktualitások (18:08)**

Juhász Anna Tímea: pénteken 9 órakor PPT ülés lesz, aki nem tud jönni, az delegáljon maga helyett valakit csütörtökig.

Kovács Máté: mi a teendő, ha nem tudok magam helyett delegálni senkit?

Juhász Anna Tímea: nem baj, ha nem tanárszakos a helyettes, de ha nagyon nem találsz magad helyett senkit, akkor keresünk egy másik karról. A 6 helyünket jó lenne feltölteni.

Juhász Anna Tímea 18:09-kor lezárja az első napirendi pontot.

1. **Pályaszocializációs gyakorlatok (18:09)**

Juhász Anna Tímea: múlt ülésen feljött problémaként, hogy a pályaszocializációs gyakorlatok nehezen beilleszthetőek az órarendbe, ezért többek csúsznak a tanulmányaikkal.

Szász Kevin: most úgy tudom teljesíteni, hogy két előadásomra nem tudok bejárni.

Juhász Anna Tímea: amikor a rendszer elfogadásra került, az volt az eredeti hallgatói javaslat, hogy legyen meg ennek a gyakorlatnak az időpontja és utána igazítsák hozzá a többi órát. Ezt a Karok képviselői elvetették adminisztratív okok miatt.

Gál Emese Réka: heti öt napon van lehetőség menni, több kurzus is van. Fő ütközések a kari órákkal vannak.

Kovács Máté: az iskolalátogatási gyakorlatokat ne bántsuk, a szemináriumok problémáját kellene orvosolni (3-4 alkalom iskolalátogatás tartozik a gyakorlatokhoz). Nem tudja, hogy kezelik a hiányzást, hogy egyszer 45 perc számít 1 hiányzásnak vagy egy teljes alkalom.

Juhász Anna Tímea: újra érdemes lehet bedobni, hogy legyen ketté bontva a szeminárium 2\*2 órában hetente.

Szász Máté: a karok összebeszélhetnek, hogy mikor melyik kar hallgatói menjenek iskolát látogatni, és ennek megfelelően vehessék fel az időpontokat a hallgatók.

Kovács Máté: de két szakosak a hallgatók és ha egyik karon nem ütközik, attól lehet, hogy a másikon igen.

Szalai Zsófia: lehetne több kurzust hirdetni péntekenként. Az a BTK részről enyhítene a problémán. A szemináriumi alkalmakon van, hogy teljesen irreleváns dolgokat csinálnak. Ez sajnos oktató függő.

Gál Emese Réka: a harmadik gyakorlatot a pszichológiások szervezik, nem a pedagógiások, sokszor szét vannak esve a dolgok. Volt, hogy azt hitte az oktató, hogy a hallgatók maguknak szervezik az iskolalátogatást.

Kovács Máté: az újaknak már megy a Pályaszoc. 1, ha lesz javítás, akkor már csak a 2-3-ban fog érződni.

Juhász Anna Tímea: a gyakorlati kivitelezéssel már akadtak gondok a bevezetéskor is, hogy miként okozná a legkisebb kellemetlenséget.

Széchényi Ágnes Virág: pont azért találták ki így, hogy kevesebbet kelljen utazni és hetente egyszer kelljen bejárni.

Szalai Zsófia: 25 fősek a csoportok, elvárják az iskoláktól, hogy foglalkozzanak minden hallgatóval, de nem tudnak, ezért nem fogadják a csoportokat az iskolák.

Juhász Anna Tímea: tervezek beszélgetni Főigazgató Úrral, majd igyekszem úgy szervezni, hogy minden referens el tudjon jönni.

Szász Máté: sok a 4 óra, lehetne kevesebb egy szeminárium.

Juhász Anna Tímea: közelíteni lehetne egy kicsit a szaktárgyi tanítási gyakorlathoz a rendszert.

Kovács Máté: a 4 óra szeminárium szétdobálásával sem vagyunk előrébb, mert úgy több ütközés lehet. Jelenleg az lenne a legjobb megoldás, ha a karok engednek, de persze kevés tanáris miatt ez nem valószínű.

Juhász Anna Tímea: vagy kitűzzük, hogy ez hosszútávú cél, és ha a felmenő rendszer miatt is ott vannak a hallgatók, akkor kell majd vele valamit kezdeni. Annyit kéne tenni, hogy a tanrend szerkesztésnél előre kell venni a tanárszakosokat. Illetve mindenkit bíztassunk, hogy töltse ki a visszajelző kérdőívet majd a gyakorlatokról.

Szász Máté: Tanítanak valamit, kint a gyakorlaton az ellentétét látják, nem kapnak rá választ.

Juhász Anna Tímea 18:35-kor lezárja a második napirendi pontot.

1. **Tanárképzés helyzete (18:35)**

Juhász Anna Tímea: kérte a KMRI, hogy írjunk pár dolgot, hogy miért jó a tanárképzés.

Széchényi Ágnes Virág (részt vett a KMRI-vel történt egyeztetésen): mindent mindennel lehet párosítani, diszciplináris oktatás zajlik, egy tanáris nyíltnap is felmerült, tesin az oktatásmódszertanon találkoznak gyerekekkel és ez jó.

Szász Máté: nagyon jó, hogy korán találkozunk gyerekekkel, tanári szerepkörben tudunk megjelenni, de ez ugye más karon, más szakon nem így van.

Kovács Máté: milyen lenne ez a tanáris nyíltnap?

Széchényi Ágnes Virág: ilyen ELTEfeszt jellegű.

Kovács Máté: mit tudunk bemutatni itt adott esetben?

Juhász Anna Tímea: a lényeg most itt az lenne, hogy miért az ELTE tanárképzését válasszák a jelentkezők.

Kovács Máté: más egyetemekről szerzett tapasztalatok alapján nálunk magas színvonalú a képzés, jó oktatókkal. Sokrétű, pl. a kisnyelvek esetén.

Juhász Anna Tímea: azon gondolkozom, hogy EDUCATIO-n miket mondtunk egy-egy érdeklődőnek. Talán még nem volt, hogy magas szakmai színvonalú oktatók vannak.

Szalai Zsófia: tanárisok is ugyan olyan színvonalú tudományt kapnak, mit a Bsc/Msc képzésben résztvevők. Sok lehetőség van a kutatni is.

Kovács Máté: több iskola van, többféle iskolatípust lehet megtapasztalni a partneriskolákban.

Szalai Zsófia: nyelvszakosok külföldön is végezhetik a szaktárgyi tanítási gyakorlatot.

Kovács Máté: hallgatói érdekképviseletünk jobb, mint máshol.

Juhász Anna Tímea: a TTK-n is a megoldásokon dolgoznak nagy erőkkel, ha gond merül fel.

Széchényi Ágnes Virág: felmerült elnökségin, hogy magas színvonalú óraterveket kérnek, rutint alakítanak ki ezzel a hallgatókban a jó óratervek elkészítésére.

Hegyi Alíz: nálunk a fordítottja van, több a tanáris, mint az alapszakos az órákon.

Hegyi Alíz távozott az ülésről (18:48).

Juhász Anna Tímea: nagy a fókusz a tanárképzésen, egy embernek is indítanak képzést. Tanárszakosként is gond nélkül lehet továbbmenni doktorira, OTDK-ra. Szakdolgozathoz sok témában lehet kutatni, mert van hozzáértő oktató. Jó gyakorlóiskolák vannak, jó vezetőtanárokkal.

Juhász Anna Tímea 18:49-kor lezárja a harmadik napirendi pontot.

1. **Egyebek (18:49)**

Kovács Máté: lehet elindul az előadássorozat még az idén, nehéz előadót találni. Más nem kari oktatót vagy felsőbb éves, már tanító hallgatót. Ha olyan a téma, akkor továbbítja a kari referenseknek, hogy juttassák el a hallgatóknak.

Juhász Anna Tímea 18:51-kor lezárja az ülést.

………………………………………..

Kurucz Tamás Márk
jegyzőkönyvvezető

………………………………………..

Juhász Anna Tímea

Tanárképzési referens

ELTE HÖK

 ………………………………………..

Hegedűs Dávid

Ellenőrző Bizottság

ELTE HÖK